কাকাবাবু

কাকাবাবু বিখ্যাত ভারতীয় বাঙালি সাহিত্যিক ও কবি সুনীল গঙ্গোপাধ্যায়ের একটি কাল্পনিক চরিত্র। কাকাবাবুর আসল নাম ‘রাজা রায়চৌধুরী’। কাকাবাবু মধ্যবয়সী অবসরপ্রাপ্ত বুদ্ধিদীপ্ত এক মানুষ,যিনি অসম্ভব সাহসী ও পণ্ডিত ব্যক্তি। বিভিন্ন অমীমাংসিত রহস্য উদঘটন তার নেশা। এমনি এক রহস্যের সমাধান করতে গিয়ে দুর্ঘটনায় তার একটি পা ক্ষতিগ্রস্থ হয় তবুও তিনি থেমে না থেকে একটি ক্রাচ ও ভাইপো সন্তু কে সঙ্গী করে রহস্য উদ্ঘটনের অভিযানে নেমে পড়েন। তিনি ভারত সরকারের প্রত্নতত্ত্ব বিভাগের একজন প্রাক্তন কর্মকর্তা যিনি একবার আফগানিস্তানে কামাল নামে এক বন্ধুকে দুর্ঘটনার কবল থেকে বাঁচানোর চেষ্টায় পঙ্গু হন। সব গল্পেই কাকাবাবুর সাথী ক্রাচ। এই ক্রাচকে অনেক সময় অস্ত্র হিসেবে ব্যবহার কর‍তে দেখা গেছে। কাকাবাবু কিছুদিন সি.বি.আই বা সেন্ট্রাল ব্যুরো অফ ইনভেস্টিগেশনের উপদেষ্টা ছিলেন। সেখানকার কর্তা নরেন্দ্র বর্মা তাঁর বিশেষ বন্ধু। তাঁর ভাইপো সন্তু ওরফে সুনন্দ রায়চৌধুরী আর সন্তুর বন্ধু জোজোকে নিয়ে অনেক অ্যাডভেঞ্চারে জড়িয়ে পড়তে দেখা যায়। বেশিরভাগ অ্যাডভেঞ্চারই ভারতের বিভিন্ন জায়গায় বা বিদেশে বেড়াতে গিয়ে হয়। তাই কাকাবাবুর প্রতিটি উপন্যাসেই নতুন নতুন জায়গার কথা থাকে। কাকাবাবু শারীরিকভাবে প্রতিবন্ধী হলেও তাঁর অদম্য সাহস, মনের জোর ও নানা বিষয়ে অভূতপূর্ব জ্ঞান থাকায় তিনি সব সমস্যার সমাধান করেন। কাকাবাবু অবিবাহিত। মানচিত্র দেখা তাঁর বিশেষ কয়েকটি শখের মধ্যে একটি। তিনি সময় পেলেই টেবিল ছড়িয়ে ম্যাপ দেখতে ভালোবাসেন। তাঁর একটি ম্যাপের বইও রয়েছে। কোনো জায়গায় যাওয়ার আগে তিনি প্রচুর পড়াশোনা করেন সেই জায়গা সম্পর্কে। কাকাবাবুর প্রথম আত্মপ্রকাশ ঘটে ১৯৭১ সালের আনন্দমেলা পূজাবার্ষিকী সংখ্যায় বেরোনো ভয়ংকর সুন্দর উপন্যাসের মাধ্যমে। এরপর ১৯৭২ সালের ফেব্রুয়ারিতে সেটি আনন্দ পাবলিশার্স থেকে বই আকারে প্রকাশিত হয়। মূলত কাকাবাবুর বেশিরভাগ অভিযানই প্রথম প্রকাশিত হয়েছে আনন্দমেলা পত্রিকায়। এছাড়া সাধুবাবার হাত গল্পটি প্রথম প্রকাশিত হয় শারদীয়া কিশোর জ্ঞান-বিজ্ঞানে (১৯৮৬), মহাকালের লিখন শারদীয়া সন্দেশ (১৯৯০), পরী শারদীয়া শুকতারা (১৯৯৬) ও কাকাবাবু বনাম মূর্তিচোর প্রকাশিত হয় শারদীয়া কিশোর ভারতীতে (১৯৯৭)। সুনীল গঙ্গোপাধ্যায় কাকাবাবুকে নিয়ে মোট ৩৬টি উপন্যাস ও ৬টি গল্প লিখেছেন। কাকাবাবুর অ্যাডভেঞ্চার কাহিনীগুলো হলো : ভয়ংকর সুন্দর (ফেব্রুয়ারি, ১৯৭২) সবুজ দ্বীপের রাজা (মে, ১৯৭৮) পাহাড়চূড়ায় আতঙ্ক (মার্চ, ১৯৮১) ভূপাল রহস্য (এপ্রিল, ১৯৮৩) জঙ্গলের মধ্যে এক হোটেল (জানুয়ারি, ১৯৮৭) জঙ্গলগড়ের চাবি (এপ্রিল, ১৯৮৭) খালি জাহাজের রহস্য (ফেব্রুয়ারি, ১৯৮৪) মিশর রহস্য (এপ্রিল, ১৯৮৫) কলকাতার জঙ্গলে (১৯৮৬) নীলমূর্তি রহস্য রাজবাড়ির রহস্য বিজয়নগরের হীরে কাকাবাবু ও বজ্রলামা উল্কা রহস্য মহাকালের লিখন (ছোটগল্প) একটি লাল লঙ্কা (ছোটগল্প) কাকাবাবু হেরে গেলেন? সাধুবাবার হাত (ছোটগল্প) সন্তু ও এক টুকরো চাঁদ আগুন পাখির রহস্য কাকাবাবু বনাম চোরাশিকারি সন্তু কোথায়? কাকাবাবু কোথায়? পরী (ছোটগল্প) কাকাবাবুর প্রথম অভিযান কাকাবাবু বনাম মূর্তিচোর (ছোটগল্প) জোজো অদৃশ্য কাকাবাবু ও চন্দনদস্যু কাকাবাবু ও এক ছদ্মবেশী কাকাবাবু ও শিশুচোরের দল কাকাবাবু ও মরণফাঁদ জোজো-সন্তুর গল্প, কাকাবাবুর উত্তর (ছোটগল্প) কাকাবাবু ও ব্ল্যাক প্যান্থার কাকাবাবু ও আশ্চর্য দ্বীপ কাকাবাবু ও সিন্দুক-রহস্য (জানুয়ারি, ২০০৫) কাকাবাবু ও একটি সাদা ঘোড়া এবার কাকাবাবুর প্রতিশোধ কাকাবাবুর চোখে জল কাকাবাবু আর বাঘের গল্প আগ্নেয়গিরির পেটের মধ্যে (২০০৯) আরবদেশে সন্তু কাকাবাবু কাকাবাবু ও জলদস্যু গোলকধাঁধায় কাকাবাবু বিজন কর্মকারের আঁকা ও আনন্দ পাবলিশার্স থেকে প্রকাশিত : ভয়ংকর সুন্দর সবুজ দ্বীপের রাজা কলকাতার জঙ্গলে সুযোগ বন্দ্যোপাধ্যায়ের আঁকা ও পারুল প্রকাশনী থেকে প্রকাশিত : সবুজ দ্বীপের রাজা মিশর রহস্য কাকাবাবু চরিত্রটি বহুবার বিভিন্ন পরিচালকের দ্বারা চলচ্চিত্রায়িত করা হয়েছে। ১৯৭৯ সালে সবুজ দ্বীপের রাজা, ১৯৯৫ সালে কাকাবাবু হেরে গেলেন?, ২০০১ সালে এক টুকরো চাঁদ, ২০১৩ সালে সৃজিত মুখোপাধ্যায়ের পরিচালনায় মিশর রহস্য ও ২০১৭ সালে ইয়েতি অভিযান। ২০১৯ এর অক্টোবর মাসে প্রকাশিত হতে চলেছে অপর একটি চলচ্চিত্র কাকাবাবুর প্রত্যাবর্তন। এছাড়াও খালি জাহাজের রহস্য, জঙ্গলের মধ্যে এক হোটেল, কলকাতার জঙ্গলে টেলিফিল্ম আকারে প্রদর্শিত হয়েছে। বিভিন্ন সময়ে বিভিন্ন অভিনেতারা কাকাবাবুর চরিত্রে অভিনয় করেছেন, তাদের মধ্যে সমিত ভঞ্জ, সব্যসাচী চক্রবর্তী, প্রসেনজিৎ চট্টোপাধ্যায়, সুমন্ত মুখোপাধ্যায়ের নাম করা যায়। ফেলুদা ব্যোমকেশ বক্সী শারদীয়া শুকতারা ১৪০৩, পৃষ্ঠা ৮ গঙ্গোপাধ্যায়, সুনীল (জুন ১৯৯৩)। কাকাবাবু সমগ্র ১। কলকাতা: আনন্দ পাবলিশার্স প্রাইভেট লিমিটেড। আইএসবিএন 81-7215-208-6।  গঙ্গোপাধ্যায়, সুনীল (নভেম্বর ১৯৯৩)। কাকাবাবু সমগ্র ২। কলকাতা: আনন্দ পাবলিশার্স প্রাইভেট লিমিটেড। আইএসবিএন 81-7215-258-2।  গঙ্গোপাধ্যায়, সুনীল (এপ্রিল ১৯৯৪)। কাকাবাবু সমগ্র ৩। কলকাতা: আনন্দ পাবলিশার্স প্রাইভেট লিমিটেড। আইএসবিএন 81-7215-340-6।  গঙ্গোপাধ্যায়, সুনীল (জানুয়ারি ১৯৯৮)। কাকাবাবু সমগ্র ৪। কলকাতা: আনন্দ পাবলিশার্স প্রাইভেট লিমিটেড। আইএসবিএন 81-7215-758-4।  গঙ্গোপাধ্যায়, সুনীল (এপ্রিল ২০০৪)। কাকাবাবু সমগ্র ৫। কলকাতা: আনন্দ পাবলিশার্স প্রাইভেট লিমিটেড। আইএসবিএন 81-7756-416-1।  গঙ্গোপাধ্যায়, সুনীল (জানুয়ারি ২০১২)। কাকাবাবু সমগ্র ৬। কলকাতা: আনন্দ পাবলিশার্স প্রাইভেট লিমিটেড। আইএসবিএন 978-93-5040-101-9।  "Gandhi meets Santu in Kakababu adventures"। The Indian Express। সংগ্রহের তারিখ ২৬ মার্চ ২০১৩।  গুডরিডসে কাকাবাবু ইন্টারনেট আর্কাইভে কাকাবাবু